Masser af nordjyder drømmer hver uge om glæderne, der følger med syv rigtige på Lottokuponen – en rejse sydpå, en ny bil eller måske en tilbagetrækning fra arbejdsmarkedet. For de fleste bliver det ved drømmene, men for enkelte går drømmen i opfyldelse – og i anledning af Lottos 28 års fødselsdag har Danske Spil lavet en liste over de heldigste byer i Lottohistorien. Hver uge køber omkring 800.000 danskere en Lottokupon, og i alt har 2481 personer vundet præmien ved syv rigtige eller ved millionærgarantien, der blev indført i 2015. De fleste vindere bor i København – her har 166 personer i tidens løb scoret den helt store gevinst. Men Aalborg har også held i sprøjten. Her har der været 51 lottomillionærer siden 1989. Den største Lotto-gevinst nogensinde blev vundet på en kupon købt i Føtex på Lyngbyvejen i København i 2008. Præmien var 38.564.007 kroner. Nordjyderne er dog ikke dem, der er løbet med de største gevinster i historien. Faktisk er der ingen nordjyske vindere på listen over de højeste beløb. Til gengæld er Jylland samlet set den landsdel, der har haft flest vindere siden 1989.

Referat:
Siden 1989 har 51 personer fra Aalborg havde syv rigtige på Lottokuponen. Dermed indtager Aalborg en fjerdeplads på listen over de heldigste byer.